****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 31.janvārī Nr.**23**

(prot.Nr.**5**, **5**.§)

**Par grozījumiem Daugavpils Bērnu un jaunatnes sporta skolas nolikumā**

Pamatojoties uz likuma „Par pašvaldībām” 21.panta pirmās daļas 8.punktu, Izglītības likuma 22.panta pirmo daļu, Profesionālās izglītības likuma 15.panta pirmo daļu, ņemot vērā Daugavpils pilsētas domes 2018.gada 17.maija lēmumu Nr.231 “Par Daugavpils Bērnu un jaunatnes sporta skolas reorganizāciju, profesionālās ievirzes sporta izglītības iestādes “Daugavpils ledus sporta skola” un profesionālās ievirzes sporta izglītības iestādes “Daugavpils individuālo sporta veidu skola” dibināšanu”, ņemot vērā Daugavpils pilsētas domes Izglītības un kultūras jautājumu komitejas2019.gada 24.janvāra sēdes protokolu Nr.2, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav,**Daugavpils pilsētas dome nolemj**:

Izdarīt Daugavpils Bērnu un jaunatnes sporta skolas nolikumā Nr.18 (turpmāk - nolikums), kas apstiprināts ar Daugavpils pilsētas domes 2009.gada 26.novembra lēmumu Nr.800 “Par Daugavpils Bērnu un jaunatnes sporta skolas nolikuma apstiprināšanu”, šādus grozījumus:

1. Izteikt nolikuma 3. un 4.punktu punktu šādā redakcijā:

“3. Izglītības iestāde ir pastarpinātās pārvaldes iestāde, kas savu darbību veic dibinātāja pārraudzībā. Tai ir zīmogs, sava simbolika un noteikta parauga veidlapa.

4. Daugavpils pilsētas pašvaldības iestāde „Sporta pārvalde” (turpmāk – Sporta pārvalde) pārrauga Izglītības iestādi sporta politikas īstenošanā un finanšu plānošanā. Izglītības iestāde savas darbības nodrošināšanai bez maksas izmanto pašvaldības sporta bāzes un aprīkojumu.”

2. Izteikt nolikuma 8.11. punktu šādā redakcijā:

“8.11. nodrošināt izglītojamajiem (turpmāk – audzēkņi) veselības aprūpi un medicīnisko uzraudzību, ko veic Daugavpils Sporta medicīnas centrs.”

3.Izteikt nolikuma 9.punktu šādā redakcijā:

“9. Izglītības iestāde īsteno šādas licencētas profesionālās ievirzes izglītības programmas:

9.1. Basketbols Programmas kods 20V 813 001

9.2. Basketbols Programmas kods 30V 813 001

9.3. Volejbols Programmas kods 20V 813 001

9.4. Volejbols Programmas kods 30V 813 001”.

Domes priekšsēdētājs  *(personiskais paraksts)*  A.Elksniņš